Laura (filma)

Laura 1944an Otto Premingerrek ekoiztu eta zuzendutako filma da, Gene Tierneyk, Dana Andrewsek, Clifton Webbek, Vincent Pricek, eta Judith Andersonek antzeztua. Izen bereko eleberrian oinarritua dago, Vera Caspary idazlearen lanean, aurreko urtean argitaratua. Premingerrek Rouben Mamoulian zuzendariak hasitako ekoizpenari heldu zion, estudietako arduradunekin izandako gorabeherek filmatzen lagatzera bultzatu baitzuten.

 Istorioa 

New Yorkeko poliziako ikertzaile den Mark McPherson (Dana Andrews) Laura Hunt (Gene Tierney) emakumezkoaren hilketa ikertzen hasia da. Horretan dabilela Waldo Lydecker (Clifton Webb) kazetari-iritzi zutabegilearekin egiten du topo, Lauraren gertuko lagunarekin. Lanean aurrera egin ahala eta Lauraren lagunak ezagututa eta haren gutunak irakurrita, andrazkoarekin maitemintzen da. Gau batean Lauraren apartamentuan dagoela, beronen erretratuaren ondo-ondoan lo seko geratu da, eta bat-batean zarata batek esnatu du: Laura da, bizi baino biziagoa. Egiatan hildakoa Diane Redfern modeloa izan da.

 Hainbat kontu 
Filmaren soinu bandarako Otto Premingerren aurreneko hautua Duke Ellington musikariaren "Sophisticated Lady" konposizioa baliatzea izan zen. Azkenean David Raksinek sortu suen musika, eta gerora ere arrakasta handia izan duen kantua.
Bestteik, filmean elementu sinbolikoa den erretratua argazki bat da, zenbait ukitu egina, baina ez da margolana. Koadro berori koloreetako On the Riviera filmean erabili zuten urte batzuk pasatuta.

 Aktoreak 
 Aktorea  Pertsonaia ezkerrera|100pxGene Tierney  Laura Hunt   ezkerrera|100pxDana Andrews   Mark McPherson ikertzailea  ezkerrera|100pxClifton Webb  Waldo Lydecker  ezkerrera|100pxVincent Price Shelby Carpenter  ezkerrera|100pxJudith Anderson    Ann Treadwell 

 Kanpo estekak 
  imdb.com Laura
  Laura Filmsite.org atarian, Tim Dirks idazlearen erreferentzia
  Laura kantari buruzko informazioa.
  Laura kantaren hitzak.

Kategoria:Otto Premingerrek zuzendutako filmak
Kategoria:Ameriketako Estatu Batuetako filmak
Kategoria:Argazkigintza onenaren Oscar sariaren irabazleak
Kategoria:1944ko filmak